Ľudia a hory, správa k cestovnému príkazu Vladimíra Gábriša, 26.11-27.112016, Turčianske Teplice

Dňa 26.11.2016 som o 14.00hod prišiel do kina Turiec, miesta konania festivalu audiovizuálnych programov zo života ľudí v horách. V rušnom pohybe prebiehali posledné prípravy na projekciu, prichádzali prví návštevníci. Usporiadateľská služba fungovala ako švajčiarske hodinky, na kontrolu prišli aj príslušníci mestskej polície( nemali žiadnu prácu).

O 15.00 hod už bola kinosála plná, prebehlo slávnostné otvorenie, ktoré urobil primátor Turčianskych Teplíc pán Igor Hus. Po ňom som v príhovore privítal v mene VV KST a jeho predsedu p. Petra Dragúňa všetkých prítomných a oboznámil ich s terajšou činnosťou VV KST a odovzdal reklamné materiály KST vybraným hosťom. V závere pozdravil prítomných aj predseda Sekcie VhT KST, p. Vojtech Jeremiáš.

Pod vedením hlavného organizátora p. Štefana Hudáka sa začal napĺňať program podľa pripraveného scénara. Všetky časti boli veľmi zaujímavé a o pol deviatej večer sa oficiálny program skončil. P. Štefan Hudák ( ktorý dostal aj ocenenie mesta Turčianske Teplice) a jeho organizačný štáb sa zhostil svojich úloh na výbornú, festival mal aj tentoraz vysokú úroveň.

Až do neskorých večerných hodín potom ešte prebiehali debaty o horách v rôznych skupinách, už v iných priestoroch.

V nedeľu 27.11.2016 som bol v Bratislave o 13.00 hod.

Turčianske Teplice , 27.11. 2016 Zapísal : Vladimír Gábriš, delegát VV KST